КиноПоиск

«КиноПоиск» (; «кино» және «іздеу» біріккен сөздері) — кино туралы ең ірі орыс тілді интернет-сервис. 2018 жылдан бастап бірнеше мың фильмдер, сериалдар, мультфильмдер, оның ішінде премьералар мен эксклюзивті фильмдері бар онлайн-кинотеатр қол жетімді болды.

2013 жылдың қазан айына дейін жоба «КиноПоиск» ЖШҚ-ға тиесілі болды, ол жобаның 60% иеленді, 40% оның тең қожайыны - AlloCiné ЖШҚ француз компаниясы иелігінде болды.  2013 жылдың 15 қазанында «Яндекс» «КиноПоиск»-ті сатып алды.

 Сын 
2016 жылғы желтоқсанда Life басылымы жүргізген журналистік зерттеу барысында сайттағы рейтингтердің бірнеше рет бір жаққа немесе екінші жаққа жасанды түрде көтерілгені анықталды. Бұл әрекеттер фильм прокаттаушылар тарапынан да жасалған: олар өз фильмінің рейтингін көтеру немесе бәсекелес фильмнің рейтингін төмендету үшін «контент биржалары» деп аталатын алаңдарда тапсырыс берген. Сонымен қатар бұл фактіні анықтаған желілік қауымдастықтар да рейтингтерге ықпал еткен. Атап айтқанда, режиссер Сарик Андреасянның «Землетрясение» фильмі үшін контент биржасында оң рейтингке тапсырыс беру мысалы және осы тапсырысты анықтаған «Пикабу» сайты пайдаланушыларының аталған фильмге теріс рейтингті жаппай қоюы қарастырылды.

«Навальный» деректі фильмі (2022) «Кинопоиск» сайтында рецензияларға ие емес — «Новая газета. Европа» басылымының хабарлауынша, сайт оларды жариялаудан бас тартып отыр.
 Дереккөздер 

 Сілтемелер 
 «КиноПоиск» сайты
 Онлайн-кинотеатр «КиноПоиск»

Санат:Рунет
Санат:Ресей киносайттары